[{"text_idx": "#000001", "text": "Rhagoriaeth mewn hyfforddiant ymchwil o\u0302l-raddedig yn y gwyddorau cymdeithasol"}, {"text_idx": "#000004", "text": "Yn ogystal ag arddangos astudiaethau ardal, rhoddodd y digwyddiad le i ymchwilwyr doethurol rwydweithio a\u0302\u2019i gilydd, datblygu cysylltiadau parhaol a meithrin y garfan astudiaethau ardal fel uned gyfan. Cyflwynodd y cyfranogwyr bapurau wedi\u2019u harwain gan gynnwys a chan ddulliau, a bu iddynt gynnig adolygu gan gyd-fyfyrwyr, a derbyn adborth adeiladol, ac fe glywon nhw gan fyfyrwyr o\u0302l-ddoethurol hefyd. Rhoddodd y feddygfa ymchwil a\u2019r caffi dulliau y lle i drafod yr heriau methodolegol a\u2019r heriau eraill mae ymchwilwyr yn eu hwynebu."}, {"text_idx": "#000005", "text": "We were so pleased to host a conference involving all (ESRC) DTP Area studies pathways @WalesDTP @southcoastdtp @mgsesrcdtp @uonesrcdtp. Day one off to a great start with brilliant talks on Euro-Asian studies. /pM7FNoQh4T"}, {"text_idx": "#000006", "text": "End of day two at our (ESRC) DTP Area studies pathways conference. Great to talk about postdoc opportunities. Thanks to Angela Tarantini, David Alemna and Charlotte Walmsley for insightful presentations @WalesDTP @southcoastdtp @mgsesrcdtp @uonesrcdtp /ZyKrA7H8hB"}, {"text_idx": "#000008", "text": "Helo! Catrin ydw i, a byddaf yn cymryd yr awenau\u2019n Olygydd blog Dulliau."}, {"text_idx": "#000009", "text": "Dwi\u2019n fyfyriwr PhD blwyddyn gyntaf yng Nghaerdydd yn Ysgol y Gwyddorau Cymdeithasol. Dwi\u2019n geek amgueddfeydd a threftadaeth gyda chefndir academaidd mewn Anthropoleg Gymdeithasol. Mae fy ymchwil yn ystyried sut gall adeiladau treftadaeth gyfrannu at ddinasyddiaeth weithredol yng Nghymru."}, {"text_idx": "#000010", "text": "Yn unol a\u0302\u2019r stereoteip Cymraeg, dwi\u2019n canu mewn co\u0302r yn fy amser hamdden. Dwi hefyd yn mwynhau ysgrifennu barddoniaeth, gan gynnwys rhywfaint sy\u2019n seiliedig ar ddata ymchwil i gyfleu canfyddiadau i\u2019r rhai fu\u2019n cymryd rhan. Dwi wedi bod yn dywysydd teithiau ac yn hwylusydd gweithdai mewn oriel gelf. Felly, er fy mod wrth fy modd a\u0302 dulliau creadigol, dwi\u2019n edrych ymlaen at glywed am eich ymchwil, a allai fod yn wahanol iawn i fy un i."}, {"text_idx": "#000012", "text": "Dolen i broffil LinkedIn: "}, {"text_idx": "#000014", "text": "Yn ddiweddar, cwblhaodd Katharine Young interniaeth yn Llywodraeth Cymru. Yn ystod y cyfnod hwn, lluniodd adroddiad o\u2019r enw \u2018Addysg cyfrwng Cymraeg yn sgi\u0302l trochi hwyr: mapio\u2019r ddarpariaeth yng Nghymru\u2018 (cliciwch ar y teitl glas i weld yr adroddiad) sydd bellach ar gael ar wefan y Llywodraeth."}, {"text_idx": "#000015", "text": "Mae addysg drochi hwyr yn ddarpariaeth sydd yn caniata\u0301u i hwyrddyfodiaid gael mynediad at addysg cyfrwng Cymraeg ar gyfnodau hwyrach na\u2019r Cyfnod Sylfaen. Mae darpariaeth o\u2019r fath wedi bodoli yng Nghymru ers nifer o ddegawdau, ac mewn nifer o ffyrdd gwahanol (drwy ganolfannau dynodedig, unedau iaith, ac o fewn ysgolion). Nod Llywodraeth Cymru yn ei strategaeth Cymraeg 2050 yw sicrhau miliwn o siaradwyr erbyn canol y ganrif. Mae\u2019r ddarpariaeth addysg drochi hwyr yn rhan allweddol o wireddu\u2019r nod hwn, oherwydd ei bod yn cynyddu\u2019r nifer o bwyntiau mynediad at y sector cyfrwng Cymraeg a dwyieithog drwy gydol gyrfa addysgol y disgybl."}, {"text_idx": "#000016", "text": "Nod yr adroddiad hwn oedd llunio darlun o\u2019r ddarpariaeth addysg drochi hwyr sydd yn bodoli mewn rhai awdurdodau addysg lleol, a deall rhai o\u2019r heriau a\u2019r cyfleoedd sydd yn codi wrth i\u2019r ddarpariaeth gael ei chynllunio a\u2019i rhoi ar waith."}, {"text_idx": "#000018", "text": "Os hoffech chi ddarllen rhagor o waith Katharine gallwch chi weld ei Phroffil Partneriaeth Hyfforddiant Doethurol (DTP) Cymru drwy law\u2019r ESRC gan glicio yma, a gallwch chi ddilyn Katharine ar Twitter gan ddefnyddio: @KatharineSYoung"}, {"text_idx": "#000019", "text": "Croeso i\u2019r cyntaf o dri phostiad blog sydd wedi\u2019u rhannu\u2019n anffurfiol yn: \u201cyr holl bethau yr hoffwn i fod wedi eu gwybod cyn i mi wneud cais am fy interniaeth doethuriaeth\u201d. Mae\u2019r cofnodion byr hyn wedi\u2019u bwriadu ar gyfer y rhai ohonoch nad ydych erioed wedi clywed am wneud interniaeth yn ystod eich doethuriaeth, i\u2019r rhai a allai fod hyd yn oed wedi dechrau gwneud cais!"}, {"text_idx": "#000020", "text": "Awgrymiadau i wneud eich cais am interniaeth yn llwyddiant!Sut y gallai interniaeth doethuriaeth fod o fudd i chi!Myfyrdodau i gloi: h.y. = \u201ca fyddwn i\u2019n argymell gwneud interniaeth yn ystod eich doethuriaeth?\u201d"}, {"text_idx": "#000022", "text": "Roedd fy interniaeth yn swydd tri mis a ariannwyd gan Bartneriaeth Hyfforddiant Doethurol ESRC Cymru yn Llywodraeth Cymru (Ionawr\u2013Ebrill 2021), a rhoddwyd y teitl canlynol ar fy mhrosiect: \u2018Defnyddio astudiaeth yr Understanding Society i edrych ar newidiadau cymdeithasol yn ystod y pandemig COVID-19\u2019."}, {"text_idx": "#000023", "text": "Nawr, efallai eich bod wedi sylwi nad yw\u2019n ymddangos bod y prosiect hwn yn gysylltiedig a\u0302 phwnc fy noethuriaeth \u2013 a byddech yn llygad eich lle \u2013 nid oedd. Gall hyn fod yn fwy cyffredin nag yr ydych yn ei feddwl ac mae\u2019n cyflwyno fy awgrym cyntaf i feddwl am sut i sicrhau bod eich cais yn llwyddiant ..."}, {"text_idx": "#000024", "text": "Meddyliwch beth yw eich cymhellion CHI ar gyfer gwneud cais"}, {"text_idx": "#000025", "text": "Bydd eich cymhellion yn bersonol \u2013 rwy\u2019n deall hynny, ond pan fyddwch yn gwneud cais am interniaeth, bydd yn rhaid i chi ddarbwyllo pobl eraill bod y rhain yn rhesymau perthnasol i oedi eich doethuriaeth. Y bobl bwysicaf yn o\u0302l pob tebyg fydd eich goruchwylwyr, gan fod angen iddynt \u2018gymeradwyo\u2019 eich absenoldeb pan fydd eich cais yn llwyddiannus!"}, {"text_idx": "#000026", "text": "Felly, byddwn yn argymell yn fawr i chi siarad drwy\u2019r cyfle gyda hwy."}, {"text_idx": "#000027", "text": "Pan glywais am fy mhrosiect am y tro cyntaf gan ddarlithydd, roeddwn wedi pontio\u2019n ddiweddar i ail flwyddyn fy noethuriaeth. Ar y pryd, roeddwn yn ei chael hi\u2019n her astudio ar waha\u0302n yng nghanol y pandemig ac roedd trafod y rhesymau pam yr oeddwn am oedi fy mhrosiect doethuriaeth yn fuddiol iawn i mi. Helpodd fy ngoruchwylwyr i mi fynegi fy nghymhellion (a oedd mor bwysig ar gyfer fy ffurflen gais), yn ogystal a\u0302 chodi rhai pethau hollbwysig nad oeddwn hyd yn oed wedi meddwl amdanynt!"}, {"text_idx": "#000028", "text": "Er enghraifft, a ydych chi ar fin dechrau ysgrifennu eich darn dulliau, ar o\u0302l misoedd o gasglu data \u2013 ai dyma\u2019r amser y dylech fod yn meddwl am oedi eich doethuriaeth mewn gwirionedd? A yw\u2019r interniaeth yn gysylltiedig a\u0302\u2019ch pwnc? Beth ydych chi\u2019n meddwl y byddech chi\u2019n ei ennill o oedi eich doethuriaeth?"}, {"text_idx": "#000029", "text": "Yr hyn rwy\u2019n ceisio\u2019i gyfleu yma yn y pen draw yw ... pa werth ydych chi\u2019n disgwyl i\u2019r interniaeth ei ychwanegu?"}, {"text_idx": "#000030", "text": "I mi, nid oedd y gwerth yn gysylltiedig yn uniongyrchol a\u0302 phwnc fy noethuriaeth ... ond mwy y byddwn yn cael profiad gwerthfawr mewn ymchwil gymdeithasol mewn sector arall; roeddwn yn awyddus i ddysgu sut y cynhaliwyd ymchwil mewn lleoliad diwydiant yn hytrach nag un academaidd. Roeddwn hefyd am ddatblygu fy sgiliau cyfathrebu y tu allan i\u2019r byd academaidd, gan ddysgu sgiliau iaith ac ysgrifennu adroddiadau priodol i bolisi. Yn olaf, o ystyried fy nghariad at ddata, roeddwn yn awyddus i ddatblygu fy sgiliau dadansoddol a meithrin sgiliau cyflwyno priodol ar gyfer lleoliad busnes."}, {"text_idx": "#000031", "text": "Y pwynt yw \u2013 aseswch y manteision o oedi cryn dipyn o amser allan o\u2019ch doethuriaeth."}, {"text_idx": "#000032", "text": "Rhowch ddigon o amser ar gyfer y broses ymgeisio"}, {"text_idx": "#000033", "text": "I roi syniad i chi, rwyf wedi nodi rhai pwyntiau allweddol o fy mhroses ymgeisio:"}, {"text_idx": "#000034", "text": "Hefyd \u2013 fel nodyn ategol \u2013 yn y rhan fwyaf o achosion, ni allwch wneud cais am interniaeth yn ystod tri mis cyntaf eich rhaglen na\u2019r tri mis olaf. Os ydych yn awyddus i wneud interniaeth, gwnewch yn siw\u0302r eich bod wedi meddwl am yr amser iawn i wneud cais ac wedi gwirio unrhyw ganllawiau y gallai fod yn rhaid i chi gadw atynt!"}, {"text_idx": "#000035", "text": "Cynlluniwch, drafftiwch ac ailddrafftiwch eich ffurflen gais!"}, {"text_idx": "#000037", "text": "Paratowch ar gyfer eich cyfweliad"}, {"text_idx": "#000038", "text": "Ar o\u0302l y trafodaethau arferol am y lleoliad, eich sgiliau/profiad ac ati, mae adran i chi ofyn cwestiynau! Dyma\u2019ch cyfle i ofyn cymaint o gwestiynau perthnasol ag y gallwch, fel y gallwch geisio darganfod ai\u2019r lleoliad arfaethedig yw\u2019r dewis iawn i chi."}, {"text_idx": "#000039", "text": "Fy mhrif gwestiynau oedd a fyddwn yn gallu cysylltu a\u0302 staff eraill y tu allan i\u2019m \u2018ti\u0302m\u2019 yn Llywodraeth Cymru; beth oedd canlyniadau disgwyliedig fy mhrosiect; sut olwg fyddai ar fy niwrnod gwaith (efallai y bydd amser hyblyg yn dda os ydych yn aml yn defnyddio\u2019r hyblygrwydd y mae\u2019r ddoethuriaeth yn ei gynnig); ac yn bwysicaf oll gofynnais sut y byddai gweithio ar-lein yn gweithio. Gan nad oeddwn yn gallu mynd i mewn i adeilad Llywodraeth Cymru oherwydd y pandemig, trafodais gyda hwy sut y byddwn yn cael fy nghefnogi, ac a fyddent yn rhoi hyfforddiant/offer i mi."}, {"text_idx": "#000041", "text": "Nid yw ymchwil byth yn dod i ben! Defnyddiais wefan Llywodraeth Cymru a llwyfannau cyfryngau cymdeithasol a gofynnais i fyfyrwyr eraill am eu profiadau interniaeth (y da a\u2019r drwg), i gasglu gwybodaeth am yr hyn y gallai fy interniaeth ei olygu ac ethos y gweithle \u2013 roedd LinkedIn yn ddefnyddiol iawn i mi mewn gwirionedd! Bydd unrhyw beth y gallwch ei ddysgu cyn i chi ddechrau yn fuddiol!"}, {"text_idx": "#000042", "text": "Rwy\u2019n gobeithio bod y postiad hwn wedi dechrau gwneud i chi feddwl p\u2019un ai interniaeth doethuriaeth sy\u2019n gweddu orau i chi a sut i sicrhau bod eich cais yn llwyddiant!"}, {"text_idx": "#000044", "text": "Os hoffech gysylltu a\u0302 mi i ofyn unrhyw beth am fy mhrofiad interniaeth neu hyd yn oed i sgwrsio am fywyd/ymchwil ddoethurol \u2013 gallwch ddod o hyd i\u2019m manylion cyswllt isod."}, {"text_idx": "#000046", "text": "Yn y blog hwn, mae Aimee Morseyn trafod ymgymryd ag interniaeth yn ystod eich PhD."}, {"text_idx": "#000048", "text": "Mae nifer o interniaethau ar gael gyda sefydliadau amrywiol. Mae\u2019r DTP yn gweithio\u2019n benodol mewn partneriaeth a\u0302 nifer o sefydliadau ledled Cymru sydd wedi datblygu cyfleoedd interniaeth ac mae UKRI yn rhedeg rhaglenni interniaeth mewn partneriaeth a\u0302 sefydliadau ledled y DU."}, {"text_idx": "#000049", "text": "Hysbysebir interniaethau yng nghylchlythyr misol y DTP, felly cadwch lygad ar yr adran os ydych yn awyddus i wneud cais am un. Dyma sut y cefais wybod am fy interniaeth gyda Chanolfan Polisi Cyhoeddus Cymru, felly mae\u2019n bendant yn werth ei ddarllen!; Gallwch hefyd siarad a\u0302\u2019ch goruchwylwyr ynghylch interniaethau yn eich maes ymchwil. Soniodd fy goruchwylwyr am gydweithwyr mewn sefydliadau eraill sy\u2019n rhedeg interniaethau, er eu bod bob amser yn fy annog i ddewis yr un iawn i mi, ar adeg a oedd yn gweithio i mi."}, {"text_idx": "#000050", "text": "Sut roeddwn i\u2019n gwybod bod yr interniaeth yn addas i mi"}, {"text_idx": "#000051", "text": "Yn bennaf oll, siaradais a\u0302\u2019m goruchwylwyr. Buom yn trafod sut y byddwn yn gwneud i\u2019r interniaeth weithio orau i mi. Dewisais gynnal prosiect mewn maes tebyg i\u2019m pwnc ymchwil PhD; fodd bynnag, efallai y bydd yn bosibl dewis rhywbeth mewn maes gwahanol a allai barhau i ategu eich damcaniaethau a/neu fethodolegau PhD."}, {"text_idx": "#000052", "text": "Roedd yn rhaid i mi sicrhau na fyddai\u2019r interniaeth yn gwrthdaro a\u0302\u2019m hymrwymiadau gwaith maes PhD, ac yn teimlo mai tri mis fyddai\u2019r hyd gorau. Syrthiodd fy interniaeth o fewn cyfnod clo 2021; fodd bynnag, nid oedd hyn yn effeithio ar fy mhrofiad ac fe\u2019m hamgylchynwyd (bron) gan di\u0302m o gydweithwyr cefnogol a oedd bob amser wrth law i ateb cwestiynau a rhannu eu barn am fy ngwaith. Roedd cael prosiect byr, diddorol i ganolbwyntio arno drwy gydol y cyfnod hwnnw wedi helpu fy ymagwedd gyffredinol at fy PhD; roedd cyflwyno adroddiad wedi\u2019i gwblhau yn caniata\u0301u i mi ddychwelyd at fy ngwaith PhD yn hyderus y gallwn oresgyn y rhwystrau a dechrau\u2019r 18 mis diwethaf i gwblhau fy nhraethawd hir hefyd!"}, {"text_idx": "#000053", "text": "Rwyf bellach wedi cwblhau dau gais interniaeth, ac o ystyried digon o amser i gwblhau\u2019r broses ymgeisio, roedd yn hanfodol. Efallai y bydd rhai, megis Cynllun Cyfnewid Globalink UKRI (nad oeddwn yn gallu ei gwblhau yn anffodus o ystyried cyfyngiadau teithio rhyngwladol), yn gofyn i chi gael mynediad at byrth cais drwy oruchwylydd neu gyfrif sefydliadol (Je-S yn yr achos hwn). Os felly, trefnwch gyfarfod gyda\u2019ch goruchwyliwr i sicrhau y gallwch lanlwytho\u2019r cais yn brydlon!"}, {"text_idx": "#000054", "text": "Byddwn yn argymell siarad a\u0302 darpar oruchwylwyr o\u2019r sefydliad sy\u2019n cynnig yr interniaeth. Mae trafod syniadau prosiect gyda nhw yn eich galluogi i ddeall yr hyn y maent yn ei ddisgwyl gan eu cyd-aelodau, ac a fydd eich gwaith yn cyd-fynd yn dda a\u0302\u2019u gwaith nhw. Mae hyn hefyd yn rhoi cyfle i chi drafod eu proses ymgeisio a\u2019r dogfennau y bydd gofyn i chi eu cyflwyno. Gall dod i adnabod goruchwyliwr posibl mewn galwad gychwynnol hefyd helpu yn ystod y broses gyfweld ac wrth i chi setlo i mewn i\u2019ch gwaith gyda sefydliad newydd, gan na fyddwch yn wynebu sgri\u0302n neu swyddfa sy\u2019n llawn wynebau cwbl anghyfarwydd."}, {"text_idx": "#000056", "text": "Roedd yn ddiddorol iawn dysgu mwy am waith y Ganolfan a sut maen nhw\u2019n cefnogi llunio polisi\u0308au a darparu gwasanaethau cyhoeddus ledled Cymru. Er ei bod yn rhyfedd peidio a\u0302 gosod troed yn eu swyddfeydd, fe\u2019m gwnaed i deimlo bod y ti\u0302m yn croesawu hynny ac roedd eu cefnogaeth yn gwneud y profiad rhithwir yn werth chweil. Roedd gweithio gyda\u2019r Ti\u0302m Ymchwil yn caniata\u0301u i mi ddatblygu fy nghredau presennol ac ystyried y ffordd orau o\u2019u cymhwyso mewn cyd-destun ti\u0302m newydd."}, {"text_idx": "#000057", "text": "Yn ystod fy nghyfnod yn y Ganolfan ymchwiliais i bolisi amaethyddol yng Nghymru ac archwilio sut y gall cydweithio helpu ffermwyr i gyflawni eu nodau cynaliadwyedd. Roedd hyn yn cynnwys cyfweliadau dros y ffo\u0302n gyda ffermwyr a phartneriaid grw\u0302p a ariannwyd gan y Cynllun Rheoli Cynaliadwy yng ngogledd Cymru. Roedd cynnal yr ymchwil hon, a chynhyrchu nifer o allbynnau, yn rhoi hwb i\u2019m hyder wrth gyflawni prosiectau tymor byr. Byddwn yn argymell archwilio\u2019r gwahanol opsiynau lledaenu sydd ar gael ar gyfer eich gwaith \u2013 cyn fy interniaeth doeddwn i erioed wedi ystyried cynhyrchu podlediad, ond diolch i\u2019r ti\u0302m a\u2019m cyfranogwyr podlediad, mae gen i bennod podlediad i gyd-fynd a\u0302\u2019m hallbynnau ysgrifenedig!"}, {"text_idx": "#000058", "text": "Bydd eich profiad interniaeth yn amrywio yn dibynnu ar y sefydliad rydych chi\u2019n gweithio gydag ef. Fodd bynnag, yn gyffredinol, gallwch ddisgwyl:"}, {"text_idx": "#000059", "text": "Datblygu eich cymwyseddau, yn enwedig mewn perthynas a\u0302 gweithio mewn ti\u0302m.Datblygu rhwydweithiau gyda llunwyr polisi\u0308au, ymarferwyr ac ymchwilwyr eraill.Cael dealltwriaeth o sut y gellid defnyddio\u2019ch ymchwil mewn sefyllfaoedd \u2018byd go iawn\u2019.Gorffennwch eich prosiect gydag o leiaf un allbwn, megis adroddiad, a all gyfrannu at eich PhD neu gael ei ddefnyddio a\u2019ch cyfeirio gan eich sefydliad sy\u2019n lletya interniaeth yn eu gwaith."}, {"text_idx": "#000060", "text": "Byddwn yn eich annog yn gryf i ystyried cwblhau interniaeth fel rhan o\u2019ch PhD. Os oes gennych unrhyw gwestiynau am fy mhrofiad interniaeth fy hun, mae croeso i chi gysylltu a\u0302 mi (aimeemorse@connect.glos.ac.uk /@06aims ar Twitter)"}, {"text_idx": "#000061", "text": "Mae Aimee hefyd wedi ysgrifennu adroddiad sy\u2019n manylu ar fanylion ei chyfnod gyda Chanolfan Polisi Cyhoeddus Cymru, y gallwch ei ddarllen drwy glicio yma."}, {"text_idx": "#000062", "text": "Rhoi Pw\u0302er PhD yn eich Busnes"}, {"text_idx": "#000063", "text": "Ymunwch a\u0302 ni am gyflwyniadau gan fusnesau sydd wedi gweithio\u2019n agos gydag ymchwilwyr doethurol gwyddorau cymdeithasol i gynyddu cynhyrchiant, gwireddu nodau strategol, ac adeiladu i gefnogi datblygiad talent a sgiliau yng Nghymru. Mae Partneriaeth Hyfforddiant Doethurol ESRC Cymru yn hyfforddi gwyddonwyr cymdeithasol, fel un o 14 o rwydweithiau ymchwil o fri ledled y DU. Mae cydweithio a\u0302 phartneriaid yn y sector preifat, y sector cyhoeddus a\u2019r trydydd sector yn ganolog i\u2019n cenhadaeth. Gall sefydliadau anacademaidd elwa o ddifrif ar brosiect ymchwil gwyddorau cymdeithasol a chwarae rhan yn y gwaith o feithrin y genhedlaeth nesaf o wyddonwyr cymdeithasol blaenllaw."}, {"text_idx": "#000064", "text": "Yn y sesiwn hon byddwch yn clywed gan Dr Charlotte Beale, Pennaeth Economeg Dw\u0302r Cymru, Dr Michael Evans, Swyddog Prosiectau Rheilffyrdd Trafnidiaeth Cymru, a\u2019r Athro David Egan, Llywodraeth Cymru, ar sut mae eu sefydliadau wedi gweithio\u2019n agos gydag ymchwilwyr gwyddorau cymdeithasol. Byddwch yn clywed sut y gall cefnogi efrydiaeth gydweithredol neu gynnal lleoliad gwaith ychwanegu gwerth, tra\u2019n rhoi cyfle i fyfyriwr PhD ennill gwybodaeth a sgiliau hanfodol ar gyfer gwaith mewn diwydiant. Bydd yr Athro John Harrington, Cyfarwyddwr Partneriaeth Hyfforddiant Doethurol ESRC Cymru, yn rhoi cyngor ar sut i sefydlu trefniant sydd o fudd uniongyrchol i\u2019ch sefydliad. Mae\u2019r sesiwn yn cynnwys y cyfle i chi gyflwyno unrhyw gwestiynau a allai fod gennych ar gydweithio a\u0302 phanel o oruchwylwyr, myfyrwyr doethurol a busnesau."}, {"text_idx": "#000067", "text": "Mae\u2019r farchnad swyddi o\u0302l-PhD yn heriol ac yn gwbl ddigalon. Erbyn i mi orffen fy PhD, roeddwn wedi colli hyder ynof fy hun ac yn fy ymchwil. Roeddwn i wedi treulio\u2019r ychydig fisoedd diwethaf yn ceisio am nifer mawr o swyddi o\u0302l-ddoethurol, weithiau\u2019n cyrraedd cyfweliad ond byth yn cael y swydd. O ganlyniad, bu bron i mi beidio a\u0302 gwneud cais am y gymrodoriaeth o\u0302l-ddoethurol ESRC. Roeddwn i\u2019n gwybod fy mod i eisiau gwneud mwy gyda fy PhD a rhannu fy nghanfyddiadau, ond roeddwn i\u2019n teimlo nad oedd gen i unrhyw obaith o lwyddo. Dim ond oherwydd cefais adborth calonogol gan gydweithwyr am fy nhraethawd ymchwil y penderfynais wneud cais yn y diwedd. Parhau I ddarllen \u2192"}, {"text_idx": "#000069", "text": "Rhwng mis Ionawr a mis Mehefin 2021, roedd Ellen ac Amy yn gweithio fel Interniaid Ymchwil Polisi Addysg i Lywodraeth Cymru. Yn yr erthygl blog hon, maent yn rhannu eu profiadau o ymgymryd ag interniaethau fel rhan o\u2019u hyfforddiant doethuriaeth. Parhau I ddarllen \u2192"}, {"text_idx": "#000074", "text": "Mae Cynrychiolwyr Myfyrwyr yn ddolen gyswllt ar gyfer sylwadau a syniadau myfyrwyr eraill y mae PHD Cymru yn eu hariannu ar draws ysgolion a llwybrau academaidd eu sefydliad, gan gyflwyno adborth i\u2019r bartneriaeth am bob agwedd ar brofiad y myfyriwr."}, {"text_idx": "#000075", "text": "Cynnwys myfyrwyr eraill drwy eu hannog i roi adborth a rhannu barn a syniadau\nBod yn bwynt canolog ar gyfer casglu a lledaenu gwybodaeth ar gyfer myfyrwyr a ariennir gan ESRC (ar draws pob blwyddyn) yn y sefydliad\nHelpu DTP i nodi\u2019r anghenion ar gyfer darparu hyfforddiant uwch\nAmlygu problemau ac awgrymu gwelliannau i ddarpariaeth DTP o gymorth a chyfleoedd ystod cyfnod hyfforddiant ac ymchwil y myfyriwr PhD."}, {"text_idx": "#000076", "text": "Os oes gennych ddiddordeb mewn bod yn un o Gynrychiolwyr Myfyrwyr DTP Cymru, anfonwch eich enwebiad (amlinelliad byr o pam y byddech chi\u2019n gwneud Cynrychiolydd da) i DTP Cymru ( enquiries@walesdtp.ac.uk ) erbyn 12 Chwefror ynghyd ag enwau dau fyfyriwr DTP arall sy\u2019n cefnogi\u2019ch enwebiad. Mae rhagor o fanylion am ro\u0302l Cynrychiolydd Myfyrwyr ar gael ar wefan DTP yma "}]